Aradon
Aradon (distaget  er vro) a zo ur gumun eus kanton Gwened-2 e departamant ar Mor-Bihan.

Douaroniezh 
War ar pleg-mor Mor-Bihan emañ ar gumuniezh Aradon.

Kumunioù amezek da Aradon a vez : Baden; Ploveren; Gwened; Sine.

An aod hag an inizi a vez war borzh ar gumuniezh :

Anv 
 Jean-Baptiste Ogée : "Ar-raden = la fougère" 
Erwan Vallerie ː Daradon, 1304; Aradon, 1516
 Embannadurioù Flohic (1996) : "probablement d'origine gauloise, en tout cas avec le final dunum, pour le sens de forteresse. Certains font le rapprochement avec le ratz, le passage".
 Hervé Abalain (2000) : "Aradon, 1387 ; de are = devant, et dunum = forteresse".

Ardamezioù 
Palefarzhet; ouzh 1, en sabel e deir treustell en argant; ouzh 2, en glazur, e vag-lien greet en argant, e voug-heol loc'hant ouzh konk kleiz ar gab; ouzh 3, en sabel e seizh mailhenn en argant, 3, 3, 1; ouzh 4, en argant, e vrizhenn erminig en sabel.

Kuzul ar Gumun, 26.02.1988, reizhet 05.06.1992.

Istor 
 Savet e voe parrez Aradon diwar ul lodenn eus parrez Ploveren met n'ouier ket pevare. 
 Edo Enizenac'h e parrez Aradon a-raok dont da vout emren.

Dispac'h Gall 
 Melestradurezh: krouet e voe kumun Aradon e 1790. Gant al lezenn eus an 23 a viz Eost 1790 e voe lakaet da bennlec'h kanton Aradon gant pemp kumun ennañ: an Arzh, Aradon, Baden, Enizenac'h ha Ploveren; e Bann Gwened e oa; dilamet e voe kanton Aradon ha lakaet e voe Aradon e Kanton Gwened-Kornôg gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Aradon en Arondisamant Gwened e 1800.
 He ferson, Le Galliot, a nac'has al le ouzh ar Roue, ar vro hag al lezennoù e 1791.



Brezel-bed kentañ 
 Mervel a reas 62 waz eus ar gumun abalamour d'ar brezel, da lavaret eo 5,83 % eus he foblañs e 1911.

Eil Brezel-bed 
 Daou ezel ag ar Rezistañs a voe fuzuilhet gant an Alamaned er gumun d'an 31 a viz Gouere 1944.

Brezel Indez-Sina 
 Mervel a reas daou vilour ag ar gumun abalamour d'ar brezel.

Brezel Aljeria 
 Mervel a reas tri milour ag ar gumun abalamour d'ar brezel.

Monumantoù ha traoù heverk

Ragistor 
 Taol-vaen Kerhañri. 
 Taol-vaen ar Roc'h. 
 Krugell Sant-Gales, bet furchet adalek 1854.

Henamzer 
 Kenkizoù galian-roman er Lodoù, e Penn-ar-Maen, Rogeltaz, Bourjerell ha Kervoyer.

Milinoù 
 Milinoù-avel e Pont-Stêr, Gras-er-Velin, Kerbeleg (), ha div c'hoazh en enez an Iruz.
 Milinoù-dour e Pont-Stêr hag er Baludenn ().

Annezioù 
 Kastell Porse; implijet e voe e-pad an Eil Brezel-bed gant an Alamaned da verniañ dafar. C'hwezhet e voe an tan ennañ gante p'edont o tec'het e miz Eost 1944 ha distrujet e voe razh.
 Manerioù Kerhad (), Kerbileved (-), Rogeltaz (), Lokeltaz, Moreag, Trevelin (), Langad hag ar Razh ().
 Kenkiz Bagatelle (1878).

Savadurioù relijiel katolik 

 Iliz katolik Sant Pêr, bet savet e 1885-1887; ouzhpennet e voe ar gorzenn e 1901.
 Chapel Sant Pêr, er vourc’h, bet iliz ar barrez gwechall, savet er .
 Chapel Santez Barba.
 Chapel Sant Varzhin, er Voustoer.
 Prioldi ar Visenn.

Emdroadur ar boblañs abaoe 1962

Melestradurezh

Tud 

 Jean Touzé de Botlore, selaouer ouzh Kambr ar C'hontoù Breizh e 1680

Tud bet ganet en Aradon :
 Jean Marion, beleg, person Edig, skrivagner, e 1759.
 Eugène Riguidel, moraer, e 1940.

Tud bet o chom en Aradon :
 Anne Caseneuve (1964-2015), merdeerez

Ardamezeg ar familhoù

Gevelliñ

Levrlennadur 
 Michel Froger & Michel Pressensé : Armorial des communes du Morbihan. 1999
 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014

Liammoù diavaez 

  Aradon war lec'hienn Geobreizh

Daveoù ha notennoù

Kumunioù ar Mor-Bihan
Kumunioù Bro Wened
Kumunioù bet krouet er Mor-Bihan e 1790